E o altă dimineață toridă în Memphis, Egipt.
Pe măsură ce soarele luminează Nilul, Peseshet își verifică proviziile.
Miere,
usturoi,
chimion,
frunze de salcâm,
ulei de cedru.
E bine aprovizionată cu esențialul necesar pentru a-și trata pacienții.
Peseshet e swnw, adică doctor.
Pentru a deveni unul, a trebuit să se pregătească ca scrib
și să studieze papirusuri medicale depozitate la Per Ankh, Casa Vieții.
Acum predă acolo studențiilor ei.
Înainte de a preda, Peseshet trebuie să consulte un pacient.
Unul dintre constructorii templului și-a fracturat mâna.
Când Peseshet ajunge,
brațul muncitorului este clar rupt,
chiar mai rău, osul a fost fracturat în mai multe părți.
Peseshet leagă și imobilizează rana.
Următoarea ei oprire e Casa Vieții.
Pe drum, i-a apărut în cale o femeie.
Fiul femeii fusese înțepat de un scorpion.
Peseshet a văzut multe înțepături similare și știe exact ce să facă.
Trebuie să rostească o incantație pentru a extrage otrava.
Începe să recite vraja,
invocând-o pe Serqet, patroană a medicilor și zeiță a creaturilor veninoase.
Peseshet recită vraja de parcă ea ar fi Serqet.
Această abordare impunătoare are cea mai mare șansă de succes.
După rostirea ultimelor cuvinte,
ea încearcă să scoată otrava cu un cuțit, pentru siguranță.
Peseshet se pregătește să plece, dar femeia mai are o întrebare.
Vrea să știe dacă este însărcinată.
Peseshet îi explică testul său de sarcină precis:
să planteze două semințe: una de orz și una de grâu.
Apoi să urineze pe ele zi de zi.
Dacă planta crește, e însărcinată.
O sămânță de orz prezice un băiat,
iar cea de grâu, o fată.
Peseshet îi recomandă și o rugăciune adusă lui Hathor, zeița fertilității.
Când Peseshet ajunge în sfârșit la Casa Vieții,
se întâlnește cu doctorul-preot Isesi.
Îl salută politicos, dar e de părere că preoții sunt cu nasul pe sus.
Ea nu invidiază rolul lui Isesi de neru pehut,
adică părinte al anusului familiei regale
sau gardian al anusului regal.
Înăuntru, Casa Vieții e plină ca de obicei de scribi,
preoți,
doctori
și studenți.
Aici sunt păstrate diverse papirusuri, nu doar informații medicale.
Fiul lui Peseshet, Akhethetep, copiază din greu aceste documente,
fiind o parte din antrenamentul său de a deveni scrib.
E un student promițător,
dar a fost admis la studii datorită faptului că Peseshet e un scrib,
așa cum era și tătăl ei.
Fără rudenie în profesie
e foarte dificil pentru băieți și imposibil pentru fete
să urmeze această educație.
Peseshet supraveghează toate femeile swnws și pe cele swnws în devenire din Memphis.
Bărbații au propriul lor supervizor,
întrucât doctorii de sex masculin nu-i vor răspunde unei femei.
Astăzi, Peseshet predă anatomie.
Își testează studenții cu privire la metu,
vasele corpului care transportă sânge,
aer,
urină
și chiar spirite rele.
Peseshet se pregătește de plecare
când o femeie suplă și palidă o imploră în ușă să fie consultată.
Femeia are un nod dureros uriaș sub braț.
Peseshet examinează umflătura și vede că e rece la atingere
și tare ca un fruct necopt.
A auzit despre astfel de afecțiuni, dar nu a văzut una.
Această tumoare nu are tratament, medicament sau vrajă.
Toate textele spun același lucru: nu e nimic de făcut.
După livrarea veștilor proaste, Peseshet iese afară.
Poposește pe treptele Casei Vieții
admirând orașul la apus.
În ciuda efortului depus,
mereu vor exista pacienți pe care nu-i va putea ajuta,
ca femeia cu tumoarea.
Gândul persistă, dar Peseshet nu are timp de pierdut.
În câteva săptămâni va avea loc revărsarea anuală a Nilului,
aducând la viață solul pentru recolta de anul viitor
și un nou rând de pacienți.